Ahmad Kamil Jaafar

Ahmad Kamil bin Jaafar (27 Ogos 1937 – 3 April 2021) ialah seorang diplomat di Malaysia. Beliau pernah dilantik sebagai ketua perwakilan Malaysia ke negara-negara lain seperti Jepun dan Vietnam.

Kerjaya
Ahmad Kamil mula terlibat dalam perkhidmatan tadbir dan diplomatik Malaysia sejak 1962 hingga bersara pada 1996. 

 Pegawai tadbir dan diplomatik 
Dalam tempoh itu, beliau berkhidmat sebagai setiausaha pertama di Kedutaan Besar Malaysia di Bangkok, Thailand pada 1963. Pada 1967, beliau dipindahkan ke Kedutaan Besar Malaysia di Jerman sebagai setiausaha pertama. Setahun kemudian, pada 1968, beliau dilantik sebagai konselor di Suruhanjaya Tinggi Malaysia di Singapura. Pada 1970, beliau menjadi Ketua Pengarah Sekretariat ASEAN di Kementerian Luar Malaysia dan Timbalan Ketua Perwakilan Malaysia ke Pertubuhan Bangsa-Bangsa Bersatu di New York. Pada 1975, beliau dilantik sebagai menteri di Kedutaan Besar Malaysia di Bangkok, Thailand, sebelum ditukarkan ke Kementerian Luar Malaysia sebagai setiausaha bahagian politik pada 1976.

 Sebagai ketua perwakilan negara 
Pada 1978, beliau mula dilantik sebagai ketua perwakilan Malaysia ke negara-negara lain. Beliau menjadi Duta Besar Malaysia ke Vietnam pada 1978 hingga 1980. Kemudian, beliau dilantik menjadi Wakil Tetap Malaysia ke Pertubuhan Bangsa-Bangsa Bersatu di Geneva pada 1980 hingga 1983. Ketika menjadi Wakil Tetap ke PBB, beliau turut berperanan sebagai Duta Besar Malaysia ke Switzerland. Pada 1983, beliau dilantik sebagai Duta Besar Malaysia ke China. Pada 1986, beliau dilantik sebagai Duta Besar Malaysia ke Jepun hingga 1989. Seterusnya, beliau dilantik sebagai Ketua Setiausaha Kementerian Luar Malaysia. Beliau bersara pada 1992 dan menyambung perkhidmatan beliau secara kontrak untuk jawatan yang sama sehingga 1996.

 Selepas bersara 
Pada 2003, beliau dilantik sebagai Utusan Khas Perdana Menteri Malaysia ke Sidang Kemuncak Gerakan Negara-Negara Berkecuali (NAM) ke-13. 

Beliau juga terlibat dalam perniagaan. Beliau mengambil alih sebuah syarikat pembinaan landasan kereta api, TIme Salam Engineering Sdn Bhd dan menamakannya sebagai Emrail Sdn Bhd. Selain menjadi pemegang saham, beliau telah dilantik sebagai pengerusi syarikat tersebut. Emrail dikenali sebagai syarikat kontraktor yang bertanggungjawab dalam pembinaan Landasan Berkembar Elektrik Ipoh-Rawang.

Latar belakang dan pendidikan
Ahmad Kamil dilahirkan pada 27 Ogos 1937 di Kulim, Kedah. Beliau bersekolah di Sekolah Tinggi Bukit Mertajam dari 1946 hingga 1957, dan menyambung pengajian di Maktab Melayu Kuala Kangsar selama dua tahun. Pada 1959, beliau ditawarkan belajar di Universiti Malaya, dan menamatkan pengajian pada 1962.

Anugerah dan penghargaan

 Darjah kebesaran 


 Panglima Setia Mahkota (P.S.M.) - Tan Sri (1992)
 Panglima Setia Diraja (P.S.D.) - Datuk (1988)
 Johan Mangku Negara (J.M.N.) - 1980
 Kesatria Mangku Negara (K.M.N.) - 1975

 Darjah Dato Setia Diraja Kedah (D.S.D.K.) - Dato' (1988)

 Darjah Dato' Paduka Cura Si Manja Kini (D.P.C.M.) - Dato' (1982)

 Darjah Yang Maha Mulia Gajah PutihThe Most Exalted Order of the White Elephant

 Darjah Seri Panglima Matahari TerbitThe Grand Cordon of the Order of The Rising Sun

 Darjah Panglima Jasa Negara - 1998Commander of the National Order of Merit
 Darjah Panglima Legion Terhormat Negara - 1999Commander of the Legion of Honour

 Pameran koleksi 
Pada 30 Mac 2011, sebuah pameran lukisan duta-duta Malaysia dipaparkan di Balai Seni Lukis Negara, Kuala Lumpur, yang mana turut dipamerkan karya oleh Ahmad Kamil.

Rujukan

Kategori:Muslim Malaysia
Kategori:Orang Malaysia berketurunan Melayu
Kategori:Wakil Tetap Malaysia ke Pertubuhan Bangsa-Bangsa Bersatu di Geneva
Kategori:Alumni Universiti Malaya
Kategori:Duta Besar Malaysia ke Jepun
Kategori:Duta Besar Malaysia ke China
Kategori:Duta Besar Malaysia ke Vietnam
Kategori:Duta Besar Malaysia ke Switzerland
Kategori:Diplomat Malaysia